**Anexa nr. 7 la Regulament**

# **CONTRACT DE FINANŢARE**

#

 În temeiul prevederilor Legii tinerilor nr. 350/2006, cu modificările și completările a Legii învățământului preuniversitar nr. 198/2023, cu modificările și completările ulterioare şi ale Legii nr. 350/2005 privind regimul finanțărilor nerambursabile din fondurile publice alocate pentru activități nonprofit de interes general, cu modificările şi completările ulterioare şi în baza Hotărârii Consiliului Județean Vrancea nr. \_\_\_\_\_\_\_\_\_\_\_\_\_, s-a încheiat prezentul contract între:

 **Capitolul I. - Părţile contractului**

 **Art.1.(1)** Unitatea Administrativ Teritorială Județul Vrancea, cu sediul în Focșani str. Cuza Voda nr. 56, județul Vrancea, telefon 40.237.616800, e-mail: contact@cjvrancea.ro, având contul nr. RO77TREZ69124510220XXXXX deschis la Trezoreria Focşani, cod fiscal 4350394, prin reprezentantul legal domnul Nicusor Halici, președinte al Consiliului Județean Vrancea**,** în calitate de Finanţator, denumită în continuare **Autoritate contractantă**, pe de o parte,

 **si**

**(2)** Asociația ......., în calitate de persoană juridică de drept privat fără scop lucrativ cu sediul în Focșani, Str. ...... nr. ....., judeţul Vrancea, telefon ......., e-mail ......., cod fiscal / CNP......, având contul nr. RO ......., reprezentată legal de ........, denumită în continuare **Beneficiar**, pe de altă parte,

privind finanţarea nerambursabilă, în vederea implementării proiectului „*.........*”, denumit în continuare **Proiect**.

 **Capitolul II. - Obiectul contractului**

 **Art. 2. (1)** Obiectul prezentului contract îl constituie finanţarea nerambursabilă a proiectului ...................................... in valoare de **\_\_\_\_\_\_\_ lei** din care: finanțare acordată de către Consiliul Judeţean Vrancea, in valoare de \_\_\_\_\_\_\_\_ lei si contribuție proprie in valoare de \_\_\_\_\_\_ lei.

**(2)** Autoritatea Finanţatoare va pune la dispoziţia Beneficiarului fondurile alocate în termenele şi condiţiile stabilite prin prezentul contract si prin regulament.

**(3)** Beneficiarul îşi asumă responsabilitatea derulării Proiectului. În acest scop, Beneficiarul va conduce, va supraveghea şi va desfăşura toate activităţile cuprinse în cadrul Proiectului, a căror executare îi revine nemijlocit.

 **Capitolul III. - Durata contractului**

 **Art. 3. (1)** Contractul de finanţare se va încheia în termen de maxim 30 de zile de la data adoptării Hotărârii Consiliului Județean Vrancea privind alocarea finanțării nerambursabile.

 **(2)** Prezentul contract intră în vigoare la data semnării lui de către părţi.

 **(3)** Derularea Proiectului va începe şi va fi finalizată de către Beneficiar conform termenelor stabilite în cererea de finanţare, perioadă în care se vor desfăşura activităţile descrise şi prevăzute a se realiza în cadrul Proiectului.

 **(4)** Beneficiarul finanţǎrii are obligaţia sǎ finalizeze proiectul, inclusiv procedura de întocmire şi depunere a raportului de activitate și a raportului financiar**.** Documentele justificative pe baza cărora se fac plăţile către Beneficiar precum și raportul de activitate și raportul financiar se vor depune la Autoritatea Finanţatoare până cel târziu la finele lunii noiembrie a anului în curs.

 **Capitolul IV. - Drepturile şi obligaţiile părţilor**

 **Art. 4. (1) Drepturile şi obligaţiile autorității finanțatoare:**

a) are dreptul să solicite rapoarte privind derularea proiectului;

b) are dreptul să modifice cuantumul finanțării nerambursabile alocat sau să rezilieze prezentul contract dacă beneficiarul comunică date, informaţii sau înscrisuri false ori eronate, precum şi în cazul neîndeplinirii sau îndeplinirii necorespunzătoare a obligaţiilor contractuale asumate de către beneficiar.

c) are dreptul să efectueze controale şi să verifice modul de utilizare a fondurilor ce constituie finanțare nerambursabilă acordată.

d)are dreptul să urmărească cofinanţarea proiectelor prin verificarea documentelor justificative şi, după caz, prin monitorizarea şi evaluarea derulării activităţilor proiectului.

e) se obligă să pună la dispoziţia beneficiarului sumele reprezentând finanțarea nerambursabilă;

f) se obligă să nu comunice, în nicio situaţie, fără consimţământul prealabil scris al beneficiarului, informaţii confidenţiale aparţinând beneficiarului sau obţinute de Autoritatea Finanţatoare în baza relaţiilor contractuale;

 **(2) Drepturile şi obligaţiile beneficiarului:**

1. are dreptul să primească sumele reprezentând finanțarea nerambursabilă, în condiţiile prevăzute în contract și regulament;
2. suma prevăzută la art. 2 se acordă in conformitate cu prevederile Regulamentului;
3. beneficiarul se obligă să realizeze proiectul întocmai în modul, în perioada şi în condiţiile prevăzute în proiectul depus la standardele cele mai ridicate.
4. se obligă să utilizeze finanțarea nerambursabilă numai în scopul realizării proiectului prevăzut la art. 2;
5. se obligă să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte autorității finanțatoare ori de câte ori îi sunt solicitate, pe durata derulării contractului (în cazul persoanelor juridice);
6. se obligă să specifice, pe durata proiectului, pe afişe, cataloage, alte materiale publicitare, faptul că acestea au fost realizate prin finanțare nerambursabilă de la bugetul UAT Județul Vrancea;
7. se obligă să participe cu o contribuţie proprie de cel puțin 10% din valoarea totală a proiectului;
8. se obligă să comunice în scris Autorităţii Finanţatoare, în termen de 30 de zile, în cazul în care se află în stare de incapacitate de plată, dizolvare sau orice modificare intervenită în documentele sale de constituire ;
9. se obligă să permită pe toată durata contractului, precum şi pe o perioadă de 5 ani de la încetarea acestuia, în decurs de 3 zile lucrătoare de la primirea unei notificări în acest sens, accesul neîngrădit al reprezentanţilor autorităţii finanţatoare sau ai altor organe de control abilitate prin lege, pentru a controla documentele pe baza cărora se ţine evidenţa activităţilor derulate în cadrul contractului. Controlul se efectuează la locul unde aceste documente sunt păstrate de către beneficiar;
10. se obligă să întocmească şi să predea Autorităţii Finanţatoare rapoartele de activitate şi financiare, conform Regulamentului privind procedura de acordare a finanțării nerambursabile.
11. se obligă ca suma acordată ca finanţare nerambursabilă să nu fie utilizată de către beneficiar pentru activităţi generatoare de profit.
12. se obligă ca în termen de cel mult 30 de zile de la finalizarea proiectului, dar nu mai târziu de finele lunii noiembrie a anului în curs, să depună la sediul autorităţii finanţatoare documentele aferente raportului de activitate şi financiar. Raportul de activitate va fi însoţit de un material de prezentare a desfăşurării evenimentului (materiale foto/video, materiale de presă etc.)
13. se obligă să accepte sub sancţiunea nulităţii contractului de finanțare nerambursabilă, exercitarea de către Curtea de Conturi a controlului financiar asupra derulării activităţii nonprofit finanţate din fondurile publice
14. beneficiarului îi sunt opozabile deciziile Curții de Conturi și hotărârile judecătorești prin care se constată erori/abateri de la legalitatea și regularitatea alocării sumelor, obiect al prezentului contract și se obligă la restituirea sumelor reprezentând contravaloarea prejudiciului cauzat.

 **Capitolul V. - Virarea sumelor reprezentând finanţare nerambursabilă**

 **Art. 5.** **(1)** Autoritatea Finanţatoare virează direct în contul Beneficiarului sumele reprezentând finanţarea nerambursabilă alocată Proiectului din bugetul local, conform prezentului contract si regulamentului, pe bază de documente justificative;

**(2)** Autoritatea Finanţatoare poate suspenda, cu notificare scrisă, în întregime sau parţial, plata, fără rezilierea contractului, în cazul nerespectării de către beneficiar a oricăreia dintre obligaţiile sale contractuale, şi să procedeze la verificarea întregii documentaţii privind derularea Proiectului finanţat şi utilizarea finanţării.

 **Capitolul VI. - Cheltuieli**

 **Art. 6. (1)** Orice sumă primită ca finanțare de la Autoritatea Finanţatoare în temeiul prezentului contract va fi cheltuită de către Beneficiar numai pentru realizarea Proiectului.

**(2)** Cheltuielile vor fi efectuate de către beneficiar conform bugetului proiectului prezentat în Anexele 2 și 3 la cererea de finanțare.

**(3)** Categoriile de cheltuieli eligibile si neeligibile sunt cele prevăzute la art. 13 alin. 1 din Regulamentulprivind acordarea de finanţare nerambursabilă, de la bugetul Judeţului Vrancea, pentru programele, proiectele şi acţiunile organizate în domeniul tineretului, socio-educaţional, sportiv și cultural.

**(4)** Cheltuielile efectuate înainte şi după perioada de derulare a proiectului prevăzută la art. 2 din prezentul contract, nu sunt eligibile şi nu pot fi decontate de către beneficiar.

**(5)** Atunci când, pentru îndeplinirea obligaţiilor contractuale, beneficiarul achiziţionează, din fonduri publice nerambursabile, produse, lucrări sau servicii, procedura de achiziţie este cea prevăzută de Legea nr. 98/2016 privind achizițiile publice, cu modificările și completările ulterioare.

**(6)** Decontarea cheltuielilor se face ținând cont de prevederile art. 16 și 17 din Regulamentulprivind acordarea de finanţare nerambursabilă, de la bugetul Judeţului Vrancea, pentru programele, proiectele şi acţiunile organizate în domeniul tineretului, socio-educaţional, sportiv și cultural.

 **CAPITOLUL VII. – Monitorizare şi control**

 **Art. 7.** **(1)** Beneficiarul furnizează Autorităţii Finanţatoare toate informaţiile referitoare la derularea Proiectului. Autoritatea Finanţatoare poate solicita oricând Beneficiarului informaţii cu privire la stadiul activităţilor, Beneficiarul având obligaţia să răspundă în scris oricărei solicitări a acesteia în termen de 5 zile lucrătoare.

 **(2)** Beneficiarul va transmite Autorităţii Finanţatoare informaţii privind derularea Proiectului şi utilizarea sumelor primite. În acest scop, Beneficiarul va prezenta Autorităţii Finanţatoare un raport de activitate final asupra utilizării tuturor sumelor primite cu privire la activităţile Proiectului, care va cuprinde obligatoriu justificarea cheltuielilor la nivelul întregului proiect.

 **(3)** Raportările vor fi întocmite în conformitate cu Anexa nr. 8 la Regulamentul privind acordarea de finanţare nerambursabilă persoanelor fizice sau juridice fără scop patrimonial care organizează programe și proiecte în domeniul tineretului și socio-educaționale și vor fi însoţite obligatoriu de documentele justificative. La solicitarea Autorităţii Finanţatoare beneficiarul va prezenta spre verificare, documentele justificative şi în original.

 **Art. 8** - Pe toată durata contractului, precum şi pe o perioadă de 5 ani de la încetarea acestuia, Beneficiarul este obligat să permită, în orice moment, accesul neîngrădit al reprezentanţilor Autorităţii finanţatoare şi Curţii de Conturi sau ai altor organe de control abilitate prin lege, în scopul realizării controlului financiar şi auditului, pentru a controla registrele, documentele şi înregistrările deţinute de către Beneficiar, pe baza cărora se ţine evidenţa activităţilor derulate în cadrul Proiectului, pentru verificarea conformării faţă de prevederile prezentului contract. Controlul se efectuează la locul unde aceste documente sunt păstrate de către Beneficiar, iar acesta are obligaţia să prezinte orice documentaţie solicitată.

 **CAPITOLUL VIII. - Rezultate. Publicitate**

 **Art. 9.** **(1)** Beneficiarul are obligaţia de a sprijini şi promova imaginea Consiliului Județean Vrancea, includerea siglei instituției, cu mențiunea *Proiect realizat cu sprijinul Consiliului Județean Vrancea*, pe materialele şi produsele de promovare realizate cu ocazia evenimentelor şi acțiunilor desfăşurate pe durata Proiectului.

 **(2)** Beneficiarul are obligaţia de a transmite Autorităţii Finanţatoare, cu 10 zile lucrătoare înainte de data începerii activităților/evenimentelor organizate în cadrul proiectului, o informare scrisă – comunicat de presă privind data şi locul exact al desfăşurării acestuia.

 **(3)** Autoritatea finanţatoare va putea, pe tot parcursul derulării Proiectului, să facă publice, în modul în care va considera necesar, următoarele:

1. obiectivele şi durata Proiectului;
2. finanţarea acestuia de către autoritatea finanţatoare;
3. activităţile efectuate în cadrul Proiectului;
4. rezultatele obţinute.

 **Art. 10.** În privinţa drepturilor de proprietate intelectuală, exploatare şi diseminare a rezultatelor specifice obiectului contractului, se respectă prevederile legale în vigoare.

 **Art. 11.** Autoritatea finanţatoare nu îşi asumă răspunderea şi nu intervine în litigiile care pot apărea între parteneri în privinţa drepturilor de proprietate asupra rezultatelor obţinute sau utilizate de aceştia, atât pe parcursul derulării proiectului, cât şi după finalizarea acestuia.

 **CAPITOLUL IX. Răspundere contractuală**

 **Art. 12.** Beneficiarul îşi asumă întreaga răspundere şi supravegherea generală a executării serviciilor contractate.

 **Art. 13.** Beneficiarul răspunde pentru realizarea obligaţiilor contractuale şi suportă pagubele cauzate autorităţii finanţatoare, ca urmare a oricăror acţiuni sau omisiuni legate de realizarea contractului şi care îi sunt imputabile.

 **Art. 14.** Beneficiarul răspunde pentru îndeplinirea la timp a demersurilor necesare în vederea obţinerii aprobărilor, avizelor sau licenţelor necesare realizării contractului în concordanţă cu reglementările în vigoare.

 **Art. 15.** Beneficiarul răspunde de legalitatea, conformitatea şi exactitatea datelor prezentate în documentele justificative de plată**.**

 **Art. 16.** Beneficiarul răspunde de păstrarea documentelor care au stat la baza încheierii contractului pe o perioadă de minimum 5 ani de la data încetării raporturilor contractuale.

 **Art. 17.** În cazul în care beneficiarul nu respectă prevederile prezentului contract și ale regulamentului, nu va putea beneficia de finanţare nerambursabilă din fondurile bugetului local din anul următor.

 **Art. 18.** Beneficiarul este singura persoană responsabilă pentru modul în care finanţarea este folosită; răspunderea autorităţii finanţatoare nu va fi în nici un fel angajată în cazul în care Beneficiarul va fi ţinut responsabil faţă de terţi pentru orice prejudicii cauzate în derularea Proiectului şi în nici o altă situaţie ce decurge dintr-o acţiune sau inacţiune ilicită a Beneficiarului legată de finanţarea acordată prin prezentul contract.

 **Art. 19.** Autoritatea finanţatoare nu răspunde în cazul nerespectării legislaţiei în vigoare de către Beneficiar sau de către angajaţi, colaboratori sau consultanţi ai acestuia.

**CAPITOLUL X. - Subcontractarea sau Cesiunea**

 **Art. 20.** Subcontractarea sau cesiunea contractului sau a unor părţi din acesta este interzisă.

**CAPITOLUL XI. - Rezilierea contractului**

 **Art. 21.** Autoritatea finanţatoare poate rezilia contractul fără o notificare prealabilă și fără intervenția instanței, în cazul în care beneficiarul angajează, în termen de 6 luni de la semnarea contractului, persoane care au participat la evaluarea proiectului care face obiectul prezentului contract ori care au participat, în diferite faze, la selectarea beneficiarilor sau la monitorizarea proiectului.

 **Art. 22.** Autoritatea finanţatoare poate rezilia contractul dacă beneficiarul este în lichidare voluntară, se află în faliment sau dacă vinde ori cedează partea cea mai importantă a activelor sale.

 **Art. 23.** Autoritatea finanţatoare poate rezilia contractul dacă beneficiarul nu demarează realizarea contractului în termenul stabilit în contract.

 **Art. 24. (1)** Contractul de finanţare este reziliat de drept în cazul în care evenimentul/programul cofinanțat nu se mai desfășoară.

 **(2)** Notificarea prin care beneficiarului i se aduce la cunoștință rezilierea va fi comunicată în termen de 10 zile calendaristice de la data constatării faptului că evenimentul nu se mai organizează.

 **(3)** În cazul rezilierii contractului ca urmare a neîndeplinirii obligațiilor contractuale, beneficiarul finanţării este obligat ca în termen de 15 zile de la rezilierea contractului să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.

 **Art. 25.** Utilizarea finanțării nerambursabile în alte scopuri decât cele prevăzute în prezentul contract este interzisă şi atrage încetarea acestuia fără intervenţia instanţei judecătoreşti.

 **CAPITOLUL XII. Forţa Majoră**

 **Art. 26.** Este exonerată de răspundere pentru neexecutare sau executare necorespunzătoare a obligaţiilor ce-i revin partea care a fost împiedicată de intervenţia unui caz de forţă majoră.

 **Art. 27.** Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

 **Art. 28.** Forţa majoră trebuie anunţată în scris în 10 zile de la apariţia ei, iar la dispariţia forţei majore, tot în termen de 10 zile trebuie trasmisă o notificare scrisă.

 **Art. 29.** Realizarea parţială a Proiectului ca urmare a unei situaţii de forţă majoră are drept rezultat plata parţială, Beneficiarul având obligaţia să restituie sumele care nu au fost cheltuite în perioada derulării proiectului.

**CAPITOLUL XIII. Litigii**

 **Art. 30.** Litigiile de orice fel decurgând din executarea prezentului contract se soluţionează pe cale amiabilă în termen de 15 zile calendaristice de la apariţia lor. Eventualele litigii născute din interpretarea, executarea, încetarea prezentului contract, care nu pot fi soluţionate pe cale amiabilă, vor fi supuse soluţionării instanţelor judecătoreşti competente.

 **CAPITOLUL XIV. Dispoziţii generale şi finale**

 **Art. 31.** În ceea ce priveşte restituirea sumelor primite, beneficiarul datorează dobânzi şi penalităţi de întârziere, conform legislaţiei privind colectarea creanţelor bugetare, care se fac venit la bugetul judeţului Vrancea.

 **Art. 32.** Orice comunicare între părţi se va face în scris, la adresa menţionată în cuprinsul prezentului contract, utilizând mijloace care permit evidenţa transmiterii şi primirii acestora.

 **Art. 33.** Prezentul contract constituie titlu executoriu pentru satisfacerea creanţelor rezultate în urma rezilierii.

 **Art. 34.** Cheltuielile eligibile vor putea fi plătite în baza prezentului contract numai în măsura în care sunt justificate, oportune şi au fost contractate în perioada executării contractului.

 **Art. 35.** Clauzele prezentului contract se interpretează potrivit prevederilor Codului Civil.

 **Art. 36.** Prezentul contract s-a încheiat în 2 exemplare originale, ambele având aceeaşi forţă juridică, câte un exemplar pentru fiecare parte.

**AUTORITATE FINANŢATOARE BENEFICIAR**

 **Județul Vrancea ...........................**

 **PRESEDINTE Reprezentant legal,**

**Director Direcția Dezvoltare și Promovare**

**Director economic**

**Vizat CFP**

**Avizat juridic**